Hart van goud: Didi Potgieter,ROMANZA JULIE 2022 Graffiti Boeke
Soek resultate: Didi Potgieter
As dit proe soos liefde
R 83Jy spaar R 82
Lisa Steyn keer ná ses jaar terug Suid-Afrika toe om Carel de Villiers se huwelik te stop. Sy het net vier weke tyd. Maar sy hou nie rekening met Carel se broer Johann nie. Dit was hý wat haar destyds Londen toe gestuur het sodat sy weg van Carel kon wees.
Toe sy Tafelberg weer sien, is die herinnering aan die pyn wat sy destyds ervaar het, baie fel. Nie net liggaamlik ná haar ongeluk toe nie, maar ook emosioneel. Maar gelukkig lyk die prentjie nou anders. Sy is gereed om haar regmatige plek te eis. Haar wonde en hart het intussen genees. Londen het immers alles gebied wat sy nooit in Suid-Afrika gehad het nie. Sy het mense ontmoet wat nader as familie geword het. Sy is die skepper van 'n baie gewilde blog en het twee boeke uitgegee.
Haar huis in Italië wag op haar waarheen sy kan terugkeer sodra haar sake op die De Villierse se wynplaas Assordante afgehandel is. Lisa se aansoek as versorger vir Carel en Johann se pa wat 'n beroerte gehad het, is suksesvol, en sonder dat sy dit beplan het, verander dit die koers van haar lewe ...
Didi Potgieter, ROMANZA JULIE 2022
R 86Jy spaar R 9
Is liefde genoeg om werklik te kan vergewe?
Op die oog af lyk dit of daar niks is wat Stella Smith nie kan doen nie. Sy kan dans met 'n skinkbord vol drankies, haar stempel afdruk as sy saam met 'n gewilde country groep sing, 'n lekkende kraan en stukkende pyp regmaak, blomme rangskik en selfs kerkorrel speel. Daar is egter iets wat sy nie kan doen nie: om normaal op te tree as Kyle White in die vertrek is. Kyle het sy toekoms en sy loopbaan deeglik beplan. Hy is op pad San Francisco toe. Daar sal hy nie net die seun van 'n goewerneur wees nie, maar 'n talentvolle argitek in eie reg. Ridgeway is net 'n vinnige stop voor dan, maar die ongelooflike sexy kroegmeisie Stella maak gevoelens in hom wakker en krap sy planne deurmekaar. Ongelukkig spook Stella se verlede nog te veel by haar om die toekoms met albei hande aan te gryp. Sy voel ook nie gereed om te deel wat vyf jaar gelede op Ridgeway gebeur het nie - al vertel die tatoes op haar liggaam 'n groot deel van die storie.
Hart van goud is die vyfde boek in Didi Potgieter se gewilde Harte-reeks. Dit is 'n heerlike ontvlugtingsreis na Colorado en San Francisco, en karakters uit haar vorige boeke maak ook hier hul verskyning. Didi is bekend daarvoor dat sy sensitiewe onderwerpe versigtig hanteer en toepaslike navorsing doen. Hierdie boek is geen uitsondering nie.
'n Tweedehandse lewe
'n Nuwe begin vir almal ...
Dokter Carla Nel is vir die eerste keer in 'n baie lang tyd enkellopend. Nou maak sy planne om die stukke van haar lewe so gou moontlik op te tel en haar grootste droom te bewaarheid. Sy koop 'n praktyk en 'n huis op die kusdorpie, Soutstrand, wat albei net soveel restourasie as haar lewe nodig het. Kobus Retief is 'n enkelouer met meer hooi op sy vurk as wat hy kan hanteer, maar wanneer hy moet help om die nuwe dokter se praktyk en sommer ook haar huis op te knap, herinner iets hom dat hy 'n man ook is. Carla se planne sluit egter nie 'n man in nie en Kobus kan haar niks anders as 'n tweedehandse lewe bied nie. Tog laat die liefde hom nie keer nie en voor Carla hom kan stop, restoureer Kobus haar vervalle hart en word sy deel van 'n lewe wat haar wildste drome oortref.
Met 'n Tweedehandse lewe beweeg Didi Potgieter weg van haar Harte-reeks en gee weer 'n nuwe blik op liefde. Die verhaal ondersoek verhoudings tussen ouer mense wat reeds ervaring van die lewe het. Mediese romanses is baie populêr en die hoofkarakter hier is 'n dokter.
Hart van kant
Is daar vir hulle 'n toekoms? Amanda White se loopbaan as ontwerper is op dreef. Sy het al drie Steely Sisters se trourokke ontwerp en sy is self amper verloof. Daar is egter 'n klippie in haar skoen: Clinton Anderson, die hardkoppige veearts wat sy deur die Steely Sisters leer ken het. Clinton red weggooi-perde omdat hy self 'n weggooi-kind was. Hy soek nie hulp nie, veral nie van 'n beeldskone vrou wat sy kop deurmekaarkrap nie. Die liefde is egter sterkter as vooropgestelde idees en die twee besef vinnig dat die aangetrokkenheid tussen hulle dalk tot meer kan lei. Maar Amanda is verloof en die wêreld wag in afwagting vir haar troue, en Clinton is steeds die man met die duister verlede. Is daar vir hulle 'n toekoms? Hart van kant is die vierde boek in Didi Potgieter se gewilde Harte-reeks. Temas sluit in aanneming en disfunksionele gesinne - Didi is bekend daarvoor dat sy sensitiewe onderwerpe versigtig hanteer en toepaslike navorsing doen.
Hart van klip
Die vonke spat behoorlik ... Christi is die jongste lid van die suksesvolle Country-groep, Steely Susters. Haar skoonheid laat die meeste mense twyfel in haar talent en sy is daarop uit om hulle verkeerd te bewys. Na haar vorige verhouding traumaties geëindig het, weet sy dit is nou haar kans om op haar loopbaan te fokus. Dan loop sy weer vir Richard Barret raak. Die sexy Ierse musikant en een van die grootste foute van haar lewe. Sy weet dit is die beste om heeltemal uit sy pad te bly, maar wanneer 'n familietragedie dié twee forseer om saam op Steely Hills te bly, spat die vonke behoorlik! Hart van klip is Didi Potgieter se derde boek in die gewilde Harte-reeks. Die leser word op reis geneem na Ierland en ons maak selfs 'n draai by die Parkers (haar vorige reeks se karakters) se befaamde bal.
Hart van ys
Net hy kan haar hart warm maak Emily Williams is die ruggraat van die Steely Sisters, 'n groep van countrysangeresse. Koel, professioneel en nooit emosioneel nie. Sy het wel een swak plek: Louis Smith, haar hoërskoolliefde en die eienaar van 'n kroeg in haar tuisdorp. Die nuwe jaar begin nie goed vir Emily nie. Haar halfbroer en beste vriendin raak verloof en sy moet help troue reël terwyl hulle aan hul nuwe album werk, daar is 'n pragtige vrou van New York aan Louis se sy en haar ma is op die punt om 'n smerige biegboek oor Emily se verlede te publiseer. Louis het sy eie probleme, maar die grootste een is dat hy steeds hopeloos verlief op Emily-die-ysprinses is. Hart van ys is die tweede boek in Didi Potgieter se Harte-reeks. Dit hanteer disfunksionele familieverhoudings as tema.
O, en die soen ... Steely Hills is die plek waar Melinda die veiligste voel. Daar kan sy wegkom van die paparazzi en by die perde wees. As 'n suksesvolle countrysangeres, leef sy haar droom elke dag, maar sy sukkel deesdae om liedjies te skryf. Miskien het dit te doen met George Williams, die eienaar van Steely Hills ... O, en die soen. George se groot liefde is die natuur en sy perde. Dit is al wat sy aandag van sy verlede en Melinda aftrek. Nou kom bly sy vir 'n maand op die plaas en word hy gekonfronteer met sy gevoelens vir die vrou met die silwer stem en hart van goud. Die effek van perdeterapie op die karakters se gemoed, is 'n interessante tema in die verhaal. Hart van staal is die eerste boek in Didi Potgieter se nuwe Harte-reeks.
Liefde vir 'n dromer
Petri is 'n bofbalspeler in New York en Katryn is 'n plaasmeisie wat haar stiefpa se besigheid aan die ander kant van die wêreld bestuur. Hulle het wel een ding in gemeen: Hulle albei moet in Pretoria wees vir die lees van Petrus Theron se testament. Petri erf aandele in Petrus se besigheid en Katryn is woedend oor haar stiefpa se halsoorkop besluit. Hy is boonop onmoontlik sexy, hardkoppig en so ryk soos Midas. Katryn, wat moes hard werk vir alles wat sy het, gaan nie toelaat dat enigiemand haar droom kom steel nie. Al soen hy hóé lekker! Petri moet vir drie maande by die besigheid betrokke wees voor Katryn sy aandele kan koop, maar sy besef gou dat sy hom heeltemal verkeerd opgesom het, en dat sy nie haar droom hoef prys te gee om plek te maak vir 'n nuwe een nie … Hierdie boek vorm deel van die suksesvolle Parker-reeks.
Liefde vir 'n liefling
Die liefde kry altyd sy sin ...
Vir die wêreld is Tilla Jonker die Parkers se liefling. Sy is nie net aan die stuur van hulle openbare betrekkinge nie, maar ook die hoof van hulle welsynsorganisasie. Haar hart in die laasgenoemde is suiwer, omdat sy self bitter goed weet hoe swaarkry lyk. Vir Sean Thomas is sy net die handtekening op 'n tjek - nog 'n rykmans-dogter wat nie weet wat om met al haar geld te maak nie. Totdat Sean vir Tilla ontmoet. Die liefde is egter nie eenvoudig nie, en al voel hulle albei die vonk, is daar reëls aan die spel wat hulle albei speel verbonde. Reëls wat kan verhoed dat daar 'n toekoms tussen hulle is.
Verskeie kwessies word aangeraak in hierdie boek. Tilla spandeer baie aandag aan 'n kinder-onkologie afdeling en daar ontwikkel 'n noue band tussen haar en een van die terminale siek dogtertjies. Die tema van aborsie en vrae oor of vroue ongewenste babas mag aborteer of eerder die babas moet laat aanneem, al kan hulle moontlik in ongelukkige huishoudelike omstandighede grootword, word aangeraak.
Romanza is LAPA Uitgewers se romansereeks, wat vergelyk kan word met Mills & Boon en Harlequin-romanses. Liefde vir 'n liefling is Didi Potgieter se jongste romanse. Haar vorige romanse in die Parkers-reeks was:
Liefde vir 'n vuurvreter (Maart 2015),
Liefde vir 'n vlinder (Junie 2017),
Liefde vir 'n ridder (November 2017),
Liefde vir 'n cowboy (November 2018), en
Liefde vir 'n feëprinses (Mei 2019).
Liefde vir 'n feëprinses
Inge se nuwe werk as die Jouberts se au pair beteken sy hoef nie meer slapelose nagte oor finansies te hê nie. Sy sal niks doen wat dié standvastigheid kan bedreig nie. Maar aangetrokkenheid tot haar baas, die aantreklike John Joubert, volg nie dié klousule nie en hy is nie by die werkskontrak ingesluit nie.
• Hierdie is die vyfde boek in Didi se geliefde Parker-reeks. Liefde vir 'n feëprinses gaan oor 'n ouer suster wat moeder vir haar jonger boetie en sussie moet wees. Dit is 'n algemene sosiaal-maatskaplike probleem wat in Suid-Afrika voorkom.
• Die Parker-reeks bestaan uit: Liefde vir 'n vuurvreter, Liefde vir 'n vlinder, Liefde vir 'n ridder, Liefde vir 'n cowboy en Liefde vir 'n feëprinses. Daar sal nog een Parker-boek na Liefde vir 'n feëprinses wees.
Liefde vir 'n cowboy
Ami is New York se gunstelingstouderd, Brad is die goue seun van Country-musiek. Hul Las Vegas-troue is 'n skandaal, maar hulle moet voorgee om verlief te wees om hul families te beskerm. Maar Ami beleef by Brad iets wat sy gedink het nie meer bestaan nie - liefde sonder voorbehoud.
Hoe om 'n hart te wen
Janke was van altyd af verlief op haar grootwordmaatjie, Louw. Maar nou is Louw verloof en hy trou binnekort. Janke en Henry gaan voorgee dat hulle 'n paartjie is om Louw jaloers te maak en sy oë oop te maak, maar hulle nou nie rekening met Kupido se streke nie.
Liefde vir 'n ridder
Annabel en haar klein Ami moet vir drie maande in New York saam met Jack Parker in sy suite bly. Hy sal dit oorleef. Hy is tog immers nie die troutipe nie. Maar hoekom voel sy hart deesdae so snaaks?
Liefde vir 'n vlinder
Emma Parker vlug van haar weelderige lewe in New York om as huishoudster vir Pieter Joubert op sy Bosveldplaas te werk. Hy het 'n groot bloutjie met 'n rykmansdogter in sy verlede geloop en gaan Emma teen alle koste vermy...
'n Tweedehandse hart
Helene keer terug na haar geboortedorp omdat sy móét. Sy en haar vervreemde man Cronjé het 'n dogtertjie geërf. Die oomblik toe sy Cronjé sien, weet sy hier's moeilikheid: Hy is steeds die kompas van haar hart.